《呈邑令辞博学鸿词之命》
清代·邓裴

鼹腹相需本不多，衡门两板带溪河。楚人服食优兰菊，山鬼衣裳秀薜萝。

满壁烟霞游岳记，百年寤寐《考槃》歌。庙堂不少夔龙佐，敢与清时补涧阿。

作者简介：清江西新城人，字又楷，号东湖。工诗知医，尝仿元人朱思本著地舆图。晚年研精濂洛性命之学。康熙末卒，年七十九。有《药房集》等。